THCOM พุ่งชนซิลลิ่ง! สวนโบรกฯแนะขายชี้ผลงานไตรมาส 1/63 ขาดทุนหนัก!
THCOM พุ่งชนซิลลิ่ง! สวนโบรกฯแนะขายชี้ผลงานไตรมาส 1/63 ขาดทุนหนัก!
THCOM พุ่งชนซิลลิ่ง! สวนโบรกฯแนะขายชี้ผลงานไตรมาส 1/63 ขาดทุนหนัก!
15 เม.ย. 2563

ผู้สื่อข่าวรายงานว่า  บริษัท ไทยคม จำกัด (มหาชน) หรือ THCOM ณ เวลา 14.59 น.อยู่ที่ระดับ 3.46  บาท บวก 0.44 บาท หรือ 14.57% ด้วยมูลค่าซื้อขาย 25.12 ล้านบาท โดยวันนี้(15 เม.ย.63) ราคาหุ้นพุ่งชน Ceiling ที่ระดับ 3.46 บาท

บล.เคจีไอ ระบุว่า คาดว่า THCOM จะมีผลขาดทุนหลัก 188 ล้านบาทในไตรมาส 1/63 แย่ลงจากที่เคยขาดทุน 33 ล้านบาทในไตรมาส 1/62 เพราะรายได้จากยอดขายและการให้บริการลดลง แต่คาดว่าจะผลการดำเนินงานหลักจะขาดทุนน้อยลงจาก 306 ล้านบาทในไตรมาส 4/62 เนื่องจากค่าเสื่อมราคา และค่าตัดจำหน่าย รวมทั้งส่วนแบ่งผลขาดทุนจากธุรกิจในเครือลดลง
แม้ประเมินว่า THCOM จะขาดทุนสุทธิถึง 584 ล้านบาทในปี 2563 และจะขาดทุนสุทธิ 331 ล้านบาทในปี 2564 แต่อย่างไรก็ตามมองว่าประมาณการดังกล่าวยังมี downside เนื่องจากคาดว่าผลขาดทุนหลักในไตรมาส 1/63 จะคิดเป็น 32% ของประมาณการผลขาดทุนทั้งปี
ยังคงคำแนะนำ “ขาย” เนื่องจาก i) คาดว่าผลประกอบการจะอ่อนแอทั้งในระยะสั้น และระยะยาว ii) ประมาณการผลการดำเนินงานปีนี้ยังมี downside อีก